Whittleia retiella

Whittleia retiella er en sommerfugl som tilhører familien sekkspinnere (Psychidae). Den er ikke funnet i Norge, men er forholdsvis vanlig i Vestjylland i Danmark og finnes dessuten på én lokalitet i Halland i Sverige. Som hos mange andre sekkspinnere er hunnen vingeløs og larvelignende. Hannen kjennes lett på de grå- og hvitmønstrede vingene.

Utseende 
Hannen er en liten (vingespenn 7,5-8,5 millimeter), spinkel sekkspinner med grovt fjærformede antenner og vinger som er hvite med grått nettmønster. Hunnen er 4-4,5 millimeter lang, gulbrun, latrvelignende helt uten antenner og bein. Larvesekken er 5-6 millimeter lang, dekket med langsgående stråbiter.

Levevis 
Arten lever på fuktige, åpne steder ved kysten. Larven spiser saltgras og andre grasarter. Hannene flyr om dagen i mai-juni.

Kilder 
 Bengtsson, B.Å., Palmqvist, G. og Johansson, R. (2008) Nationalnyckeln till Sveriges flora och fauna. Fjärilar: Käkmalar – säckspinnare. Side 544–545. ISBN 978-91-88506-60-3
 Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
 Nettsiden Svenska Fjärilar, med bildegalleri:

Eksterne lenker 
 

Sekkspinnere
Dyr formelt beskrevet i 1847